ગજરાજે બગસરા આવીને જયદેવને કહ્યું ‘બાપુ તમારા માટે ખુશ ખબર લાવ્યો છું અને બગસરાનું બોગસ વિશ્રામગૃહ અને વળી અહીંના ટીફીનમાં પણ કાંઈ રામ નહિ આથી તમારી આ મુશ્કેલીઓ તો દૂર કરી જ ઉપરાંત તમને વધારામાં ૩૦ ગામોનો કુંકાવાવ આઉટ પોસ્ટનો સ્વતંત્ર હવાલો આપવાનું નકકી કરી પોલીસ વડાનો આદેશ લઈ આવ્યો છું ગજરાજની એ વાત ખરી હતી કે કુંકાવાવનું વિશ્રામગૃહ વિશાળ અને સુવિધાજનક હતુ વળી સ્વતંત્ર નિમણુંક પણ હતી, પરંતુ જયદેવને મનમાં દુ:ખ એ વાતનું હતુ કે એતો ગજરાજે પોતાના મનની શંકા અને જોખમ દૂર કરવા જ આ આદેશ મેળવ્યો હતો.